“บิสซิเนสอะไลเม้นท์” เคาะราคา IPO ที่ 2.90 บ. เตรียมลงสนาม 28 ก.ค.นี้
“บิสซิเนสอะไลเม้นท์” หรือ BIZ ผู้จัดจำหน่าย ติดตั้ง และบริการซ่อมบำรุงชุดเครื่องมือแพทย์สำหรับผู้ป่วยโรคมะเร็งด้วยวิธีรังสีวิทยา เคาะราคาขาย IPO ที่ 2.90 บ. เปิดจอง 20-22 ก.ค.59 เตรียมตัวเข้าเทรด 28 ก.ค.นี้ โดยมีบริษัท แอสเซท โปร แมเนจเม้นท์ เป็นที่ปรึกษาทางการเงิน
14 ก.ค. 2559

บริษัท บิสซิเนสอะไลเม้นท์ จำกัด (มหาชน) หรือ BIZ ผู้จัดจำหน่าย ติดตั้ง และบริการซ่อมบำรุงชุดเครื่องมือแพทย์สำหรับผู้ป่วยโรคมะเร็งด้วยวิธีรังสีวิทยา ระบุว่า บริษัทกำหนดราคาเสนอขายหุ้นสามัญเพิ่มทุนให้กับประชาชนเป็นครั้งแรก (IPO) จำนวน 100 ล้านหุ้น ที่หุ้นละ 2.90 บาท จากมูลค่าที่ตราไว้หุ้นละ 0.50 บาท โดยจะเปิดให้จองซื้อในช่วงวันที่ 20-22 ก.ค.59 และเข้าซื้อขายในตลาดหลักทรัพย์ เอ็ม เอ ไอ (mai) ในวันที่ 28 ก.ค.นี้ บริษัท แอสเซท โปร แมเนจเม้นท์ จำกัด (APM) เป็นที่ปรึกษาทางการเงิน และ บล.ฟิลลิป (ประเทศไทย) เป็นแกนนำในการจัดจำหน่ายและรับประกันการจำหน่ายหุ้น IPO